Diari Oficial de la Generalitat Valenciana


Sumari del DOGV 6272, del 21-05-2010 (2010/5385)

Informació pública de pla especial per a la reserva de sòl dotacional per al projecte de retirada d'infraestructures no sostenibles i ordenació del front litoral d'Orpesa.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6272

Data del DOGV
:   21-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5385


Data del document
:   15-04-2010

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * pla d'urbanisme
    * administració local

Informació pública de pla especial per a la reserva de sòl dotacional per al projecte de retirada d'infraestructures no sostenibles i ordenació del front litoral d'Orpesa. [2010/5385]  
L'Ajuntament d'Orpesa, mitjançant la Resolució de l'Alcaldia, de data 15 de abril del 2010, va acordar sotmetre el projecte de pla especial per a reserva de sòl dotacional per al projecte de retirada d'infraestructures no sostenibles i ordenació del front litoral, l'estudi d'integració paisatgística i l'estudi de trànsit i soroll, que els acompanya, a un període d'informació pública per un termini d'un mes per mitjà d'un anunci en el Diari Oficial de la Comunitat Valenciana i en un diari no oficial d'àmplia difusió a la localitat i suspendre l'atorgament de llicències urbanístiques en aquelles àrees del territori objecte del planejament exposat al públic, on les noves determinacions d'este suposen modificacions del règim urbanístic vigent, i sempre que no modifiquen el règim proposat. Així mateix queden suspesos els acords de nous programes d'iniciativa privada per a la gestió indirecta de les unitats d'execució ocupades pel planejament que s'informa.  
El citat pla especial té com a objecte escometre una ordenació del sòl amb directrius coincidents al planejament i política municipal, no implica noves classificacions de sòl tal com imposa l'article 177.3 del Decret 36/2006, realitza reserva de sòl dotacional, que s'adscriu a la xarxa estructural del planejament general d'Orpesa i que s'incorporarà en la categoria xarxa viària de la xarxa primària.  
Este Ajuntament considera necessària la creació de la zona dotacional, que es classifica en la categoria de xarxa viària de la xarxa primària, i el propòsit de la qual és el d'albergar el passeig marítim sobre sòl amb compatibilitat urbanística pròpia.  
Conseqüentment a l'article 48.4 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, el pla especial s'acompanya d'estudi d'integració paisatgística (EIP)que valora la incidència en el paisatge de la planificació.  
L'EIP es realitza en un entorn més ampli que la pròpia actuació tal com arreplega el Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana i més concretament el seu article 57.   
Llei 7/2002, de 3 de desembre, de la Generalitat Valenciana, de Protecció contra la Contaminació Acústica, determina en l'article 25 que si no hi ha pla acústic municipal, els instruments de planejament urbanístic o territorial incorporaran un estudi acústic en el seu àmbit d'ordenació per mitjà de la utilització de models matemàtics predictius que permeten avaluar el seu impacte acústic i adoptar les mesures adequades per a la seua reducció.  
El Pla General exposat al públic inclou un estudi de trànsit de tot el municipi d'Orpesa. Este estudi analitza el trànsit exterior al nucli urbà.  
El projecte que està redactant la Direcció General de Costes modifica el caràcter rodat d'un vial de xarxa primària, en concret el vial que unix la platja de Morro de Gos amb Marina d'Or. En el projecte este vial té un caràcter de vianants i de trànsit restringit, en el planejament vigent este vial té un caràcter eminentment rodat.   
Quant a normativa referent a l'estudi de trànsit no existix actualment una d'especifica, excepte allò que s'ha indicat en el Reglament d'Ordenació i Gestió Territorial i Urbanística (article 146).  
Contra la present resolució, que és de mer tràmit, no decisori, és inimpugnable per la qual cosa no pot interposar-s'hi cap recurs, sense perjuí d'impugnar en el seu dia la decisió que pose fi al procediment.  
Per mitjà del present anunci es fa constar la possibilitat de consultar en este Ajuntament a l'Oficina Tècnica d'Urbanisme sítia al carrer del Degà Martí, número 3, d'Orpesa, de 09.00 a 14.00 hores, i en la pàgina web de l'Ajuntament , les actuacions derivades de la documentació redactada pels tècnic municipals, i de presentar davant d'este al·legacions dins del termini d'exposició al públic.   
Orpesa, 15 d'abril de 2010.- L'alcalde (Resolució 14.04.2010): M.ª Carmen Taulé Florido.